钦定古今图书集成/理学汇编/学行典/第211卷 > 张志越
## 钦定古今图书集成/理学汇编/学行典/第211卷 > 张志越

按《泉州府志》：“张志越，晋江人。父母丧明，手足痿痹。志
越侍持几杖，未尝去侧，衣服饮食，务适其志。母患瘤
五载，志越旦夕吁天，祈以身代。夜梦一老人拊其背
曰：‘子勿恐，属女医来痊矣’。诘朝果得女医治之，应手
而愈。乡里以为孝感，居丧哀毁，一遵古礼。郡守朱炳
如旌所居曰‘彰孝’。”